മാനസ കൊലപാതകം: രഖിലിന് തോക്ക് നല്കിയ ആള് പിടിയില് തൊടുപുഴ: കോതമംഗലത്ത് മാനസയെ വെടിവച്ച് കൊന്ന കേസില് രഖിലിന് തോക്ക് നല്കിയ ആളെ പിടികൂടി. ബിഹാര് സ്വദേശി സോനു കുമാര് മോദിയാണ് പിടിയിലായത്. ബംഗാള് അതിര്ത്തിയില് നിന്നാണ് ഇയാള് പിടിയിലായത്. സോനുകുമാറിനെ മുന് ഗര് മജിസ്ട്രേറ്റ് കോടതിയില് ഹാജരാക്കി. സോനുകുമാര് മോദിയെ ഉടന് നാട്ടിലെത്തിക്കും. അറുപതിനായിരം രൂപ നല്കിയാണ് രഖില് തോക്ക് വാങ്ങിയതെന്നാണ് വിവരം. രഖിലിനെ മുനവറില് എത്തിച്ചത് ഒരു ടാക്സി ഡ്രൈവറാണ്. ഈ ഡ്രൈവറെ കണ്ടെത്തുന്നതിനായി പൊലീസിന്റെ ഒരു സംഘം മുനവറില് തന്നെ തുടരുകയാണ്. കോതമംഗലത്ത് ദന്തഡോക്ടര് വെടിയേറ്റ് മരിച്ച കേസില് അന്വേഷണം സംഘം ഇന്നലെ ബംഗാളിലേക്ക് പോയിരുന്നു. ബിഹാറിലെ നടത്തിയ അന്വേഷണത്തില് ലഭിച്ച വിവരത്തിന്റെ അടിസ്ഥാനത്തിലാണ് ബംഗാളിലേയ്ക്ക് തിരിച്ചത്. തോക്കിന്റെ ഉറവിടം ബംഗാള് ആണെന്ന വിവരത്തിന്റെ അടിസ്ഥാനത്തിലായിരുന്നു അന്വേഷണസംഘത്തിന്റെ നീക്കം.